— Экспазіцыя, прысвечаная Быкаву, з’явілася дзякуючы ініцыятыве і падтрымцы міністра культуры, — паведаміла дырэктар музея Лідзія Макарэвіч. — Спадар Латушка неўзабаве пасля назначэння на высокую пасаду наведаў нашу ўстанову, агледзеў калекцыі і па-цікавіўся, чаму няма асобнай выставы, прысвечанай Васілю Быкаву. Бо летась акурат адзначалася 80-годдзе з дня нараджэння пісьменніка. Аднак музей не меў грошай на арганізацыю такой экспазіцыі. Павел Паўлавіч паспрыяў выдзяленню сродкаў — і выстава з’явілася сёлета, к 65-годдзю Вялікай Перамогі.